Пачайнская друкарня
ПАЧАЙНСКАЯ ДРУКАРНЯ. Акром Пачаява (на Украіне) істнаваў да 1635 году манастыр ў Пачайне, недалёка ад Оршы. Гэты манастыр меў сваю друкарню, якая каля 1630 году была перанесена ў Кутэйну, бо маетнасьць  Пачайна перайшла ў рукі езуітаў. Ні ў расійскіх ні ў польскіх бібліографаў Пачайнская друкарня неадзначана. Друкі, выйшаўшыя з нашай Пачайны, імі адносяцца да друкаў ў Пачаяве (Украінскім), хоць на некатарых кнігах ясна, абазначана „Почайна“, „въ Почайнѣ“, „Почайвѣ“, а—не „Почаевъ“, „въ Почаевъ“, Гэта друкарня чакае яшчэ свайго дасьледчыка. У архіве
Мсціслаўскага касьцёлу маюцца судовыя дакуманты (з манастыром Почайнскім) ў якіх упамінаецца і манастырская друкарня, перанесеная каля 1630 году ў Кутэйну. У хуткім часе, пасьля 1635 году, манастыр быў закрыты і больш не аднаўляўся. З гэтага часу Пачайна сталася рэзыдэнціяй Аршанкіх езуітаў.

Гістарычныя працы Вацлава Ластоўскага
Гістарычныя працы пра Вялікае Княства Літоўскае
Кнігадрукаванне ў Вялікім Княстве Літоўскім
Орша
Творы 1924 года